**Regenyei Helyi Választási Iroda**

Ikt.sz.: GOR/155/2024

**KÖZLEMÉNY**

**ÓCSÁRD TELEPÜLÉSEN**

**A POLGÁRMESTERI, AZ EGYÉNI LISTÁS**

**ÉS A NEMZETISÉGI ÖNKORMÁNYZATI JELÖLTEK**

**ÁLLÍTÁSÁHOZ SZÜKSÉGES AJÁNLÁSOK SZÁMÁRÓL**

Az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott 2024. évi általános választása során a választási eljárásról szóló 2013. évi XXXVI. törvény 307/E. §-a, továbbá a helyi önkormányzati képviselők és polgármesterek választásáról szóló 2010. évi L. törvény 9. § (1) és (3) bekezdései alapján az alábbi közleményt adom ki:

**A Nemzeti Választási Iroda által biztosított informatikai rendszerben rendelkezésre bocsátott adatok alapján ÓCSÁRD választópolgárainak száma a központi névjegyzékben a szavazást megelőző 67. napon 304 fő, így a polgármesterjelölt állításához szükséges ajánlások száma: 10 darab, az egyéni listás jelöltállításhoz, képviselőjelöltséghez szükséges ajánlások száma 4 darab.**

A közlemény a település honlapján, a Regenyei Közös Önkormányzati Hivatal Görcsönyi Kirendeltségének hirdetőtábláján és a település Facebook oldalán kerül közzétételre.

A választási eljárásról szóló 2013. évi XXXVI. törvény (a továbbiakban: Ve.) 307/G. § (1) bekezdése alapján az egyéni listás képviselőjelöltet és a polgármester-jelöltet legkésőbb 2024. május 6-án (hétfő) 16.00 óráig kell a Görcsönyi Helyi Választási Bizottsághoz (cím: 7833 Görcsöny, Rákóczi u. 7.) bejelenteni.

A Ve. 307/E. § (1) bekezdése **szerint az egyéni listás jelölt és a polgármesterjelölt állításához szükséges ajánlások számát a helyi választási iroda vezetője állapítja** **meg a szavazást megelőző 66. napon,** azaz az Európai Parlament tagjainak, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott 2024. évi általános választása eljárási határidőinek és határnapjainak megállapításáról szóló 5/2024. (III. 12.) IM rendelet (a továbbiakban: IM rendelet) 28. § (1) bekezdése szerint **2024. április 4-én.**

A Ve. ugyanezen §-ának (2) bekezdése szerint a szükséges ajánlások számának megállapításakor a választópolgárok számát a központi névjegyzéknek **a szavazást megelőző 67. napi** - az IM rendelet 28. § (2) bekezdésének megfelelően a **2024. április 3-i -** adatai alapján kell megállapítani.

A Ve. 307/E. § (3) bekezdés rendelkezése szerint a szükséges ajánlások számát egész számra felfelé kerekítve kell megállapítani.

A helyi önkormányzati képviselők és polgármesterek választásáról szóló 2010. évi L. törvény 9. § (1) bekezdése szerint egyéni listás, illetve egyéni választókerületi képviselőjelölt az, akit az adott választókerület választópolgárainak legalább **1%-a jelöltnek ajánlott.**

Ugyanezen törvény 9. § (3) bekezdés alapján **polgármesterjelölt az, akit**

**a) a 10 000 vagy annál kevesebb lakosú település választópolgárainak legalább 3%-a,**

b) a 10 000 lakost meghaladó, de 100 000 vagy annál kevesebb lakosú település esetén legalább 300 választópolgár,

c) a 100 000-nél több lakosú település esetén legalább 500 választópolgár

jelöltnek ajánlott.

Az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított 2024. évi általános választásán a választási irodák hatáskörébe tartozó feladatok végrehajtásának részletes szabályairól, a választási eredmény országosan összesített adatai körének megállapításáról, a fővárosi és vármegyei kormányhivatal választásokkal összefüggő informatikai feladatai ellátásának részletes szabályairól, valamint a közös eljárásban használandó nyomtatványokról szóló 2/2024. (III. 11.) IM rendelet (továbbiakban: Rendelet) 7. § (2) bekezdés a) pontja szerint **a HVI a polgármester-választás, a települési önkormányzati képviselő-választás és a települési nemzetiségi önkormányzati képviselő-választás tekintetében** – a [Ve.](https://njt.hu/jogszabaly/2013-36-00-00)-ben foglalt feladatain túl – **megállapítja és közzéteszi** a polgármesterjelölt, valamint az egyéni listás vagy egyéni választókerületi jelölt állításához szükséges **ajánlások számát, közzéteszi a települési nemzetiségi önkormányzati jelöltek állításához szükséges ajánlások számát.**

A Rendelet 3. § c) pontja szerint az informatikai rendszert kell használni a jelölt, illetve lista állításához szükséges ajánlások számának megállapításához.

A központi névjegyzéknek – a „Nemzeti Választási Rendszer” (NVR) informatikai alkalmazás útján közzétett – adatai szerint, ÓCSÁRD település választópolgárainak száma 2024. április 3. napján 304 volt, melynek 1 %-a felfelé kerekítve 4, míg 3 %-a felfelé kerekítve 10.

A Ve. 307/G. § (1) bekezdése alapján az egyéni listás jelöltet és polgármester-jelöltet legkésőbb a szavazást megelőző **34. napon** – azaz **2024. május 6-án (hétfő) 16.00 óráig** - kell bejelenteni, amelyet a helyi választási bizottság vesz nyilvántartásba.

Jelen közleményt a hivatkozott jogszabályhelyekre figyelemmel adtam ki, nyilvánosságra hozataláról a közlemény kiadásának napján gondoskodtam.

Regenye, 2024. április 04.

 **Regenyei Helyi Választási Iroda Vezetője**